Gestió d’estocs - UF4

### **1. Importància dels estocs**

**Activitat: Calcula el nivell de servei**

1. Si una botiga ha rebut 120 comandes i només ha pogut servir 108 productes, quin és el seu nivell de servei?
2. Una botiga ha tingut 250 comandes de productes aquest mes, però només ha pogut servir-ne 230.

### **2. Tipus de demanda**

**Activitat: Classifica el producte segons el tipus de demanda**

Indica si la demanda dels següents productes és regular, estacional, creixent/decreixent o irregular:

* Abrics d’hivern
* Un llibre de lectura obligatòria a Batxillerat
* Paper higiènic
* Un videojoc indie desconegut

### **3. Tipus d’estoc**

**Activitat: Relaciona cada tipus d’estoc amb el seu exemple**

a. Estoc de seguretat  
 b. Estoc en trànsit  
 c. Estoc de recuperació  
 d. Estoc mort  
 e. Estoc d’anticipació  
 f. Estoc per especulació

1. Estoc sobrant de mascaretes COVID sense sortida
2. Càpsules de cafè recollides per reciclatge
3. Roba comprada abans de la temporada de rebaixes
4. Palets comprats abans d’una pujada de preus del transport
5. Mobles que encara no han arribat al magatzem
6. Un extra de caixes per si hi ha comandes inesperades

### **4. Costos dels estocs**

**Activitat:**

**a) Identifica el tipus de cost,** digues si els següents costos són de **compra**, **emmagatzematge**, o **ruptura d’estoc**:

* Lloguer del magatzem
* Temps de gestió d’una comanda
* Pèrdua de clients per no tenir stock
* Pagar un préstec per comprar més estoc
* Mala imatge per no servir un encàrrec

**b) L’empresa fa comandes de 500 unitats(Q). Fa una demanda anual de 10.000 (D)unitats. El cost per cada comanda és de 20 € (CP).Quin és el cost anual d’emissió de comandes?**

**CTp = Cost total d’emissió de comandes anual**

**Fórmula:** CTp = CP × (D / Q)

**c) Costos d’emmagatzematge**

**El cost anual per unitat d’estoc (Ca) és de 2 €. La comanda òptima és de 1.000 unitats, i tenim un estoc de seguretat (Ss) de 100 unitats.  
 Quin és el cost anual d’emmagatzematge?**

**Fórmula:** CTa = Ca × (Q / 2 + Ss)

### **5. Sistemes de reaprovisionament**

**Activitat:** Endevina el sistema:

1. Cada cop que es ven un producte, se’n demana un altre.
2. Quan s’acaba la primera cistella, es fa la comanda i s’utilitza la segona.
3. Quan l’estoc baixa d’un cert nivell, es fa una comanda.

### **6. Sistemes d’aprovisionament**

**Activitat: Continu o periòdic?**

Indica si el següent sistema és de revisió **contínua** o **periòdica i per què**:

* Cada dilluns al matí es fa una revisió de l’estoc i es demana el que calgui.
* Quan arriben a 10 unitats d’un producte, automàticament es fa una comanda de 100.

### **7. Model de Wilson**


**Activitat: Relaciona conceptes**

1. Relaciona els conceptes amb la seva definició:

* Punt de comanda
* Estoc de seguretat
* Comanda òptima

a. Quantitat ideal per demanar per minimitzar costos  
b. Estoc que mantinc per imprevistos  
c. Moment exacte en què haig de fer una comanda

1. **Calcula**:

* **Comanda òptima (VOP)**Una empresa consumeix 4.800 unitats (D) a l’any d’un producte. El cost de fer una comanda (CP) és de 60 €, i el cost anual de manteniment per unitat (Ca) és de 2 €. ****

* **Punt de comanda** Una empresa ven 40 unitats al dia, el proveïdor triga 5 dies a lliurar la comanda i vol tenir un estoc de seguretat de 100 unitats.

**Fórmula:** Punt de comanda=Pe×dm+Ss

Pe= Període d’entrega en dies

dm = Demanda mitjana diària

Ss = Estoc de seguretat

* **Estoc de seguretat**

**El proveïdor no sempre entrega en el mateix temps. Habitualment triga 3 dies, però de vegades fins a 5, llavors quin estoc de seguretat hem de tenir a la botiga Can Jan Solter si la demanda mitjana diària és de 40?**

**Fòrmula** Ss=(Pme−Pe)×dm

Pme = Període màxim d’entrega (en dies) → el pitjor cas, si el proveïdor triga més

Pe = Període d’entrega habitual o previst (en dies)

dm = Demanda mitjana diària

### **8. Període mitjà de maduració**

**Calcula el PMM i el PMM comercial.**

Una empresa té:

* 15 dies de mitjana d’estocatge
* 40 dies de mitjana per cobrar dels clients
* 30 dies de mitjana per pagar als proveïdors

**Fórmules:**

PMM=Estocatge+Cobrament

PMMcomercial=PMM−Pagamentaproveïdors